
Termenii de referință (TOR) -CERERE DE OFERTE
Concurs public

Achiziția produselor alimentare si de menaj

Asociația Împotriva Violenței „Casa Marioarei” invită operatorii economici să depună oferte pentru furnizarea de produse alimentare și alte produse de menaj destinate activităților desfășurate de către organizație în diferite localitati din Moldova.
Scopul acestei solicitări este identificarea și selectarea furnizorilor sau a unei rețele de magazine care asigură acoperire geografică în urmatoarele localitățile incluse în proiect și oferă posibilitatea achiziționării produselor alimentare în baza unui Acord-cadru și facturare conform necesităților proiectului. 

Valoarea estimativă a contractului pe 2 ani este 450.000 lei. Vă rugăm să rețineți că aceste cifre au fost furnizate pentru a oferi ofertanților o indicație privind volumul cumparaturilor estimat. Acest lucru nu reprezintă un angajament că Asociația Împotriva Violenței „Casa Marioarei” va solicita întreaga cantitate menționată mai sus. Cantitățile pot varia și vor depinde de necesitățile reale și de fondurile disponibile. 

Cerințele față de ofertanti
· Posibilitatea aplicării cotei TVA 0% în baza documentelor justificative și emiterea facturilor cu TVA zero;
· Disponibilitatea unei rețele de magazine la nivel de țară.
· Gama variată de produse alimentare (inclusiv produse de bază, produse proaspete și perisabile);
· Asigurarea calității și siguranței produselor alimentare, în conformitate cu legislația în vigoare;
· Transmiterea documentelor și informațiilor solicitate în lista menționată mai jos, care constituie partea obligatorie a dosarului pentru oferta tehnică;
· Transmiterea ofertei financiare prin completarea Anexei B.

Ofertele tehnice vor include obligatoriu informație cu privire la:
· Extrasul din Registrul de Stat;
· Confirmarea posibilității de a aplica cota TVA 0%;
· Prezentarea listei produselor disponibile /catalogului de produse (în format electronic sau anexă);
· Prezentarea unei declarații pe propria răspundere privind respectarea cerințelor legale, a autorizației sanitar-veterinare de funcționare și a altor documente relevante;
· Confirmarea luării la cunoștință a Codului de Conduită al Furnizorilor ONU prin semnarea Anexei A.
· Lista a 2 referințe, agenți economici, ONG-uri sau organizații internaționale cu care ați colaborat anterior și numărul de contact sau scrisori de recomandare din partea acestora.
· Locațiile magazinelor conform listei de mai jos:


	N/o
	Locația 
	Confirmarea numărului de magazine disponibile în urmatoarele localități

	Lot 1
	Chisinau (zona telecentru) 
	

	Lot 2
	Localitati din Moldova în afara Chișinăului
	

	
	Fălești 
	

	
	Criuleni 
	

	
	Ungheni
	

	
	Ialoveni
	

	
	Căușeni
	

	
	Comrat 
	

	
	Altele
	



Oferta financiară trebuie să includă Anexa B – Formularul Ofertei Financiare, completat și semnat. Oferta financiară se expediază printr-un e-mail separat de oferta tehnică. Companiile interesate pot transmite ofertă pentru un LOT sau mai multe.

Modul de achitare 
· Asociația Împotriva Violenței „Casa Marioarei”  va face achitarea pentru produsele achiziționate post factum, în baza e-facturii. 
· Alte detalii ce țin de modalitatea de monitorizare și raportare, se vor discuta la încheierea contractului.

Criteriile de evaluare aplicate:
Evaluarea tehnică a ofertelor va fi realizată în conformitate cu politicile și procedurile de achiziție ale Asociației Împotriva Violenței „Casa Marioarei”, luând în considerare documentele cerute mai sus și următoarele criterii:
· Conformitatea transmiterii documentelor și informațiilor solicitate în lista menționată mai sus, care constituie partea obligatorie a dosarului pentru oferta tehnică;
· Proximitatea magazinelor în fiecare locație (distanță de maximum 30 km);
· Acoperirea geografică și numărul de magazine disponibile in zonele de implementare a proiectului;
· Gama variată de produse alimentare (inclusiv produse de bază, produse proaspete și perisabile);
· Asigurarea calității și siguranței produselor alimentare, în conformitate cu legislația în vigoare;
· Experiența anterioară în furnizarea de servicii similare (inclusiv colaborarea cu ONG-uri sau organizații internaționale).

Oferta tehnică va fi evaluată în baza criteriului ADMIS/RESPINS pentru fiecare cerință. Doar ofertele care sunt admise din punct de vedere tehnic, adică îndeplinesc cerințele tehnice indicate mai sus, vor fi luate în considerare pentru evaluarea financiară. 
Evaluarea financiară se va baza pe cel mai mic preț al ofertei care e acceptabilă din punct de vedere tehnic. Evaluarea se va face pe fiecare lot separat. 
Condiții contractuale
Contractul va fi încheiat pe o durata de 2 ani, cu posibilitatea de extindere pe încă un an. Plata va fi efectuată prin transfer bancar în lei moldovenești.
Modalitatea de expediere a ofertelor
Companiile interesate sunt invitate să expedieze dosarele la adresele de email: achizitii.casamarioarei@gmail.com  cu mențiunea Achiziția produselor alimentare. Oferta tehnică și oferta financiară se expediază prin e-mailuri separate.

Data limită de prezentare a ofertelor:28.08.2026, ora 17:00.
Asociația Împotriva Violenței „Casa Marioarei”  își rezervă dreptul de a cere informații suplimentare de la ofertanți, în caz de necesitate.
Evaluarea ofertelor va fi realizată în conformitate cu politicile și procedurile de achiziție ale organizației.


